Author: sinicyn
Last saved by: jost
Company: Úrad Vlády SR

ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 16. novembra 2005 
								Materiál č.: 19678/2005 
								K bodu.: 3

S T A N O V I S K O
 
k návrhu zákona ktorým sa mení a dopĺňa zákon č. 200/2004 Z.z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru

I

  Návrh zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru, na rokovanie vlády SR predkladá podpredseda vlády SR a minister financií SR Ivan  Mikloš.

II

Predkladaný návrh zákona vychádza z nariadenia Rady (ES) č. 1383/2003 a z nariadenia Komisie (ES) č. 1891/2004 z 21. októbra 2004, ktorým sa vykonáva nariadenie Rady (ES) č. 1383/2003 o prijatí opatrení colnými orgánmi pri tovare, pri ktorom je podozrenie z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa práva duševného vlastníctva porušili. Ide o sekundárne pramene práva ES, ktoré spolu s týmto návrhom zákona predstavujú komplexnú úpravu právnych vzťahov týkajúcich sa ochrany práv duševného vlastníctva súvisiaceho s prepravou tovaru cez colnú hranicu.

III

Legislatívna rada vlády SR návrh zákona prerokovala na svojom zasadnutí dňa 8. novembra 2005 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval (3 pripomienky) a odporúča vláde SR návrh zákona schváliť v predloženom znení.

V Bratislave 11. novembra 2005
Vpracoval : Andrej Sinicyn

								Štefan G r m a n
								generálny riaditeľ
						              Sekcie vládnej legislatívy